Oficialusis leidinys L 315 , 19/11/2002 p. 0014 - 0015



Europos Parlamento ir Tarybos direktyva 2002/33/EB 2002 m. spalio 21 d. iš dalies keičianti Tarybos direktyvas 90/425/EEB ir 92/118/EEB dėl sveikatos reikalavimų gyvūninės kilmės šalutiniams produktams EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 152 straipsnio 4 dalies b punktą, atsižvelgdami į Komisijos pasiūlymą [1], atsižvelgdami į Ekonomikos ir socialinių reikalų komiteto nuomonę [2], pasitarę su Regionų komitetu, laikydamiesi Sutarties 251 straipsnyje nustatytos tvarkos [3], kadangi: (1) Daugybė Bendrijos teisės aktų nustato gyvūnų ir visuomenės sveikatos reikalavimus gyvūninių atliekų perdirbimui ir naikinimui bei gyvūninės kilmės produktų, kurie nėra skirti vartoti žmonėms, gamybai, pateikimui į rinką, prekybai ir importui. (2) Tuose aktuose buvusias taisykles pakeitė 2002 m. spalio 3 d. Europos Parlamento ir Tarybos reglamentas (EB) Nr. 1774/2002, nustatantis sveikatos taisykles gyvūninės kilmės šalutiniams produktams, neskirtiems vartoti žmonėms [4]. (3) Todėl tam, kad būtų atsižvelgta į šias naujas taisykles, iš dalies turėtų būti pakeista 1990 m. birželio 26 d. Tarybos direktyva 90/425/EEB dėl Bendrijos vidaus prekyboje tam tikrais gyvais gyvūnais ir gyvūninės kilmės produktais taikomų veterinarinių ir zootechninių patikrinimų, siekiant užbaigti vidaus rinkos kūrimą [5], ir 1992 m. gruodžio 17 d. Tarybos direktyva 92/118/EEB, nustatanti gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir ligų sukėlėjų atžvilgiu Direktyvoje 90/425/EEB, prekybą Bendrijoje ir jų importą į Bendriją [6], PRIĖMĖ ŠIĄ DIREKTYVĄ: 1 straipsnis Direktyvos 90/425/EEB A priedo I skyriaus 1 skirsnio septintoji įtrauka pakeičiama taip: "— 2002 m. spalio 3 d. Europos Parlamento ir Tarybos reglamentas (EB) Nr. 1774/2002, nustatantis veterinarijos taisykles gyvūninės kilmės šalutiniams produktams, kurie nėra skirti vartoti žmonėms (OL L 273, 2002 10 10, p. 1)." 2 straipsnis Direktyva 92/118/EEB iš dalies keičiama taip: 1) 2 straipsnio e ir g punktai išbraukiami; 2) 3 straipsnis iš dalies keičiamas taip: a) pirmojoje įtraukoje išbraukiami šie žodžiai: "taip pat želatinos, kuri nėra skirta maistui" ir b) antroji įtrauka pakeičiama taip: "— importuoti arba prekiauti nauju maistui skirtu gyvūninės kilmės produktu, kurį pateikti į valstybės narės rinką buvo leista vėliau, negu nurodyta 20 straipsnyje, gali būti leidžiama tik po sprendimo, kuris, remiantis 15 straipsnio pirma pastraipa, priimamas po to, kai įvertinamas tikrasis paplitimo pavojus pavojingų užkrečiamųjų ligų, kuriomis dėl šio produkto judėjimo gali užsikrėsti ne tik tos gyvūnų rūšys, iš kurių toks produktas pagamintas, bet ir kitos rūšys, kurios gali pernešti ligą, tapti ligos židiniu arba kelti pavojų žmonių sveikatai, ir kai Veterinarijos mokslinis komitetas, įkurtas Sprendimu 81/651/EEB, prireikus pareiškia apie tai savo nuomonę,;" 3) 10 straipsnio 2 dalies b punktas pakeičiamas taip: "b) jeigu II priede nenurodyta kitaip, produktai turi būti iš įmonių, įtrauktų į Bendrijos sąrašą, kuris turi būti sudarytas laikantis 18 straipsnyje nustatytos tvarkos;;" 4) I priedas iš dalies keičiamas taip: a) 1, 3 ir 4 skyriai išbraukiami; b) 5 skyrius iš dalies keičiamas taip: i) pavadinime pridedami tokie žodžiai: "skirti maistui;" ii) A dalyje išbraukiamas toks sakinys: "A. Jeigu šie produktai skirti maistui arba pašarui:"; iii) B dalis išbraukiama; c) 6 skyrius iš dalies keičiamas taip: i) pavadinime pridedami tokie žodžiai: "skirti maistui;" ii) I dalis iš dalies keičiama taip: - A pastraipa pakeičiama taip: "A. Prekiaujant pateikti dokumentą arba sertifikatą, numatytą Direktyvoje 77/99/EEB, kuriame būtų patvirtinta, kad laikomasi tos direktyvos reikalavimų;"; - B pastraipos 1 dalies a punktas pakeičiamas taip: - "a) produktai atitinka Direktyvos 80/215/EEB reikalavimus;"; d) 7 skyriuje II dalis išbraukiama ir e) 8, 10 ir 12–15 skyriai išbraukiami. 3 straipsnis Valstybės narės priima įstatymus ir kitus teisės aktus, kurie, įsigalioję 2003 m. balandžio 30 d., įgyvendina šią direktyvą. Apie tai jos nedelsdamos praneša Komisijai. Valstybės narės, priimdamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 4 straipsnis Ši direktyva įsigalioja jos paskelbimo Europos Bendrijų oficialiajame leidinyje dieną. 5 straipsnis Ši direktyva skirta valstybėms narėms. Priimta Liuksemburge, 2002 m. spalio 21 d. Europos Parlamento vardu Pirmininkas P. Cox Tarybos vardu Pirmininkas P. S. Møller [1] OL C 62 E, 2001 2 27, p. 166. [2] OL C 193, 2001 7 10, p. 31. [3] 2001 m. birželio 12 d. Europos Parlamento nuomonė (OL C 53, 2002 2 28, p. 22), 2001 m. lapkričio 20 d. Tarybos bendroji pozicija (OL C 45 E, 2002 2 19, p. 66) ir 2002 m. kovo 13 d. Europos Parlamento sprendimas (dar nepaskelbta Oficialiajame leidinyje). [4] OL L 273, 2002 10 10, p. 1. [5] OL L 224, 1990 8 18, p. 29. Direktyva su paskutiniais pakeitimais, padarytais Direktyva 92/118/EEB (OL L 62, 1993 3 15, p. 49). [6] OL L 62, 1993 3 15, p. 49. Direktyva su paskutiniais pakeitimais, padarytais Komisijos sprendimu 2001/7/EB (OL L 2, 2001 1 5, p. 27). --------------------------------------------------